L'apartament és absolutament fantàstic i recomanable: lluminós, pràctic, acabat de reformar, amb electrodomèstics moderns i nous de trinca, amb tot el que es pot necessitar (i molt més!), les habitacions àmplies (i amb grans armaris i matalassos molt còmodes), amb balcó meravellós amb vista al mar... I amb plaça de pàrquing privada! I molt ben ubicat: a prop del súper, a segona línia de mar, i a prop de tot però en una part del poble tranquil·la.
Ens va cridar especialment l'atenció la vaixella, molt abundant i en perfecte estat. Als apartaments hi acostuma a haver quatre peces de cada, i aquí hi ha una vaixella completa (molts plats i bols i gots i coberts i tasses i copes...). La cuina té de tot, absolutament de tot: batedora, balança de cuina, diverses paelles i cassoles, bosses d'escombraries de tota mena (l'armari del reciclatge fantàstic!), una cafetera de bar, tàpers, setrills (plens), paper de cuina... I tota mena de productes de neteja, inclosos detergents per a la rentadora i pastilles per al rentaplats, i aparells elèctrics amb líquids per als mosquits. En conclusió, només cal portar la roba i els estris personals, a l'apartament hi ha tota la resta.
L'única cosa que es pot trobar a faltar és l'ascensor, però només són dos trams d'escales i de graons baixos.
L'amfitriona, la Gemma, un 10: sempre disponible per resoldre dubtes i ajudar i amb l'ànim de fer tot el possible per fer-nos l'estada agradable.
Impecable, vaja. Repetirem segur!